EStas ſon las ſeñales que los veran andar muy alegres, e mecē los rabos e enefieſtan los cuellos arriba, e cataran a dieſtro e ſinieſtro, e vſmaran los logares onde eſtouieren, e conuiene que quando fueren acerca de ſus caças, que ſigū viere que eſtan alegres aquel que los trae q anſi los enride, e enride los falagando, ca eſtonce auran talante de la caça, e tomarla han, e los que han vſado de caçar en las peñas e en los logares fuertes, ſon mas fuertes đ pies e de piernas.